
SAUSO TIPO NARO KOSTIUMO TECHNINĖ SPECIFIKACIJA


BENDROSIOS NUOSTATOS

1. Sauso tipo, nardymo kostiumo (toliau – kostiumas) paskirtis ir bendrieji reikalavimai:
1.1. Šioje techninėje specifikacijoje pateikiami sauso tipo naro kostiumo (toliau – kostiumas), skirto Lietuvos kariuomenės (toliau – LK) kariams, medžiagų, konstrukcijos ir kokybės reikalavimai.
1.2. Tikslinė paskirtis – užtikrinti šiluminę apsaugą LK kariams sudėtingomis taktinėmis sąlygomis (vandenyje ir sausumoje) vykdant treniruotes, tiesioginius veiksmus ir specialiosios žvalgybos užduotis Lietuvoje bei tarptautinių operacijų rajonuose.
1.3. Gaminys turi būti pagamintas NATO valstybėje narėje, atitikti techninę specifikaciją ir aukščiausius kokybės standartus. Perkančioji organizacija šiame pirkime neleidžia dalyvauti tiekėjams / gamintojams / subtiekėjams / ūkio subjektams, kurie nėra registruoti ar deklaravę gyvenamosios vietos ES ar NATO valstybėje narėje.

TECHNINIAI REIKALAVIMAI 

2. Bendrieji reikalavimai kostiumui:
2.1.  Gaminys turi būti originalus, t. y. negali būti padirbinys ir negali pažeisti jokių šiems produktams taikomų patentų.
2.2.  Gaminio dalys gali būti skirtingų gamintojų, tačiau turi būti laikomos vienu komplektu.
2.3.  Kostiumas turi būti skirtas kariniams veiksmams vandenyje ir sausumoje, atsparus išorės veiksniams ir ergonomiškas.
2.4.  Karys turi galėti kostiumą apsirengti savarankiškai, be pašalinių pagalbos. Pečių juostoje (nugaros pusėje) įsiūtas hermetiškas užtrauktukas su apsauga nuo išorinių pažeidimų.
2.5.  Kostiumas turi būti pritaikytas įvairioms klimato sąlygoms ir aplinkos poveikiui, atsparus tiek gėlo, tiek sūraus vandens poveikiui.

3. Reikalavimai kostiumo medžiagai ir ergonomikai:
3.1. Spalva – „Olive Green“.
3.2. Kostiumas turi būti gaminamas bent 5 skirtingų dydžių (pvz., M–XXL).
3.3. Pagrindinio audinio tipas – lengvas trilaminatas. M dydžio kostiumo svoris turi būti ne didesnis kaip 4,2 kg. Atsparumas dilimui turi atitikti SS-EN ISO 12947-2:2017 standartą.
3.4.  Siūlių metodas – audinio siūlės turi būti hermetiškai sutvirtintos.
3.5. Kostiumo kojinės – iš kvėpuojančios, vandeniui nelaidžios „Gore-Tex“ ar lygiavertės medžiagos, su čiurnas dengiančiomis taktinių naro batų ar nardymo batelių apsaugomis, kurių laisvumas reguliuojamas „Velcro“  juostelėmis.
3.6. Rankų sandarinimo medžiaga – kostiumo rankogaliai (manžetai) pagaminti iš neopreno, turi reguliuojamas apsaugas nuo pažeidimų.
3.7. Kaklo manžetas pagamintas iš ypač elastingo silikono, su ne mažesnio kaip 4 mm storio neopreniniu apšiltinimu, iš dalies dengiančiu kaklo manžetą.
3.8. Kostiumo sėdimoji dalis, keliai ir vidinės kojų sritys turi būti sustiprintos kevlaru ar analogiška medžiaga.
3.9. Kostiumas turi būti pagamintas pagal anatominį žmogaus kūno modelį – pečių, alkūnių, dubens ir kelių sąnarių srityse turi būti užtikrinta judesių laisvė.
3.10. Turi būti numatyta galimybė naudoti integruojamus paminkštinimo / apšiltinimo antkelius, pagamintus iš poliuretano ar lygiavertės medžiagos.
3.11. Kostiumas privalo turėti pripūtimo vožtuvą kairės šlaunies viršutinėje priekinėje dalyje ir išleidimo vožtuvą kairės rankos žasto dalyje.
3.12. Visi kostiumo užtrauktukai turi būti su rankenėle ar pailginta virvute, skirta lengvesniam atsegimui ir užsegimui.
3.13. Vidinėje kostiumo dalyje turi būti reguliuojamos petnešos.
3.14. Dujų pripūtimo vožtuvas be ryškių užrašų, su universalia greitąja jungtimi, išdėstytas kairės šlaunies išorinėje dalyje. Spalva „Olive Green“.
3.15. Išleidimo vožtuvas – be ryškių užrašų, išdėstytas ant kairiojo žasto išorinės dalies. Spalva „Olive Green“.
3.16. Ant kairės rankos dilbio turi būti kilpos gylmačio dirželiui fiksuoti.
3.17. Kostiumo priekyje (dubens srityje) turi būti ne ilgesnis kaip 25 cm hermetiškas užtrauktukas, skirtas higienos poreikiams, taip pat turi būti integruotas šlapinimosi vožtuvas (angl. pee valve).

4. Reikalavimai kišenėms:
4.1. Kairės šlaunies srityje turi būti MOLLE tvirtinimo sistemos pagrindas (ne mažesnis kaip 27×24 cm).
4.2. Dešinės šlaunies srityje turi būti reguliuojamo tūrio kišenė su atvartu, fiksuojamu Velcro lipduku, ir drenažo anga vandeniui nutekėti.

5. Reikalavimai užtrauktukams:
5.1. Visi kostiumo užtrauktukai turi būti nelaidūs vandeniui.
5.2. Visi užtrauktukai turi būti uždengti pagrindine kostiumo medžiaga. Medžiagos atvartas turi būti pritvirtintas taip, kad užtrauktukas būtų visiškai apsaugotas iš išorės.

6. Reikalavimai kostiumo papūtimo sistemai:
6.1. Aukšto slėgio oro balionėlio tūris: 0,4±0,05 l.
6.2. Darbinis slėgis: ne mažiau kaip 232 bar.
6.3. Paviršius apsaugotas nuo išorės veiksnių anodavimo būdu.
6.4. Medžiaga: aliuminio lydinys.
6.5. Komplektuojama su aukšto slėgio ventiliu (juoda rankenėlė).
6.6. Komplektuojama su slėgio reduktoriumi.
6.7. Komplektuojama su 18 cm ilgio CEJN tipo juodos spalvos poliuretanine žarnele.
6.8. Slėgio reduktorius turi turėti 2 žemo slėgio jungtis.
6.9. Slėgio reduktorius turi turėti 1 aukšto slėgio jungtį.
6.10. Slėgio reduktorius turi turėti žarnelę su CEJN jungtimi.
6.11. Visos sistemos dalys privalo būti juodos matinės spalvos.

7. Reikalavimai kostiumo pašiltinimo sluoksniui:
7.1. Pašiltinimo sluoksnio spalva turi būti tamsi.
7.2. Pašiltinimo sluoksnis turi būti kombinezono tipo.
7.3. Pašiltinimo sluoksnis turi būti pagamintas iš kvėpuojančios, tamprios, dvigubos fliso medžiagos.
7.4. Pagrindinės pašiltinimo sluoksnio medžiagos tankis turi būti ne mažesnis kaip 629 g/m², leidžiama paklaida ±10 proc.
7.5. Krūtinės ir pečių juostos srityse turi būti naudojama storesnė medžiaga, kurios tankis ne mažesnis kaip 900 g/m², leidžiama paklaida ±10 proc.
7.6. Pečių, krūtinės ir kelių srityse turi būti įrengti kompresiniai paminkštinimai, užtikrinantys komfortą ir šilumą bei apsaugantys naro kūną nuo suspaudimo.
7.7. Pašiltinimo sluoksnis turi būti šiltas, kvėpuojantis ir elastingas.
7.8. Pašiltinimo sluoksnis turi turėti erdvias kišenes klubų srityje, užsegamas užtrauktukais.
7.9. Pašiltinimo sluoksnis turi turėti dvipusį užtrauktuką.
7.10. Pašiltinimo sluoksnis turi turėti elastines kilpas ant riešų ir kulnų dirželius.
7.11. Pašiltinimo sluoksnio kojų srityje turi būti numatytos angos / skylutės, skirtos „P-Valve“ sistemai sumontuoti.

8. Kostiumo komplekto sudėtis:
8.1. Kostiumas, 1 vnt.
8.2. 5 mm neopreninis šalmas (gaubtas), „Olive Green“ spalvos, 1 vnt.
8.3. Pašiltinimo sluoksnis, 1 vnt.
8.4. Silikoninis tepalas, 1 vnt.
8.5. Krepšys kostiumui ir priedams transportuoti bei saugoti, 1 vnt.
8.6. Pripūtimo balionėlis (0,4 l), 1 vnt.
[bookmark: _GoBack]8.7. Naudojimo instrukcija, 1 vnt.                                                

9. Kokybė, garantija ir priežiūra:
9.1. Gamintojas turi užtikrinti atsarginių dalių tiekimą ne trumpiau kaip 3 metų laikotarpiui.
9.2. Kostiumui suteikiama ne trumpesnė kaip 12 mėnesių garantija.

